অভিরূপ গুহঠাকুরতা

অভিরূপ গুহঠাকুরতা ছিলেন একজন বিশিষ্ট রবীন্দ্রসঙ্গীত শিল্পী। অধুনা বাংলাদেশের বরিশালে তিনি জন্মগ্রহণ করেন। তার কাকা ছিলেন প্রখ্যাত রবীন্দ্রসঙ্গীত শিল্পী, সঙ্গীত শিক্ষক ও কলকাতার রবীন্দ্রসঙ্গীত শিক্ষাপ্রতিষ্ঠান দক্ষিণীর প্রতিষ্ঠাতা, শুভ গুহঠাকুরতা। আরেক বিখ্যাত রবীন্দ্রসঙ্গীত শিল্পী, ঋতু গুহ ছিলেন তার বড়ো বোন।

 জন্ম ও প্রাথমিক জীবন 
১৯৪৯ সালে বাংলাদেশের বরিশালে অভিরূপ গুহঠাকুরতার জন্ম। তার পিতার নাম নির্মল চন্দ্র গুহঠাকুরতা, যিনি ছিলেন রবীন্দ্রসঙ্গীত শিক্ষাপ্রতিষ্ঠান দক্ষিণীর প্রতিষ্ঠাতা, শুভ গুহঠাকুরতার জ্যেষ্ঠ ভ্রাতা। তার মায়ের নাম কমলা গুহঠাকুরতা। মাতাপিতার তিনি ছিলেন কনিষ্ঠ সন্তান। তিনি ছোট থেকেই রবীন্দ্রানুরাগী ছিলেন। গুহঠাকুরতা বাড়িতে নিয়মিত সঙ্গীতের আসর বসার সুবাদে শৈশব বয়সেই কণিকা বন্দ্যোপাধ্যায়, নীলিমা সেন এবং শৈলজারঞ্জন মজুমদারের মতো প্রবাদপ্রতিম রবীন্দ্রসঙ্গীত গায়ক-গায়িকাদের সংস্পর্শে আসেন অভিরূপ গুহঠাকুরতা। এখান থেকেই সঙ্গীতের প্রতি তার অনুরাগ শুরু হলে, পরে তা দেবব্রত বিশ্বাস, সুবিনয় রায়ের মতো শিল্পীদের সান্নিধ্যে এসে আরো সমৃদ্ধ হয়।

 শিক্ষা ও পেশাগত জীবন 
যাদবপুর বিশ্ববিদ্যালয় থেকে ইলেক্ট্রনিক্স এবং টেলিকমিউনিকেশন নিয়ে পড়াশোনা করেন অভিরূপ গুহঠাকুরতা। ১৯৭১ সালে তিনি কলকাতার অন্যতম প্রসিদ্ধ ও প্রাচীন রবীন্দ্রসঙ্গীত কলাকেন্দ্র, দক্ষিণী থেকে রবীন্দ্রসঙ্গীতে স্নাতক ডিগ্রি অর্জন করেন। সুবিনয় রায়ের সান্নিধ্যে তিনি রবীন্দ্রসঙ্গীতের উপর উচ্চতর প্রশিক্ষণ নেন। প্রখ্যাত এই সঙ্গীত শিল্পীর নিকট অভিরূপ গুহঠাকুরতা দীর্ঘ ১০ বছর গান শেখেন।
তিনি দক্ষিণীতেই শিক্ষকতা শুরু করেন। ১৯৭৬ সালে তিনি আকাশবাণী ও দূরদর্শনে সঙ্গীত শিল্পী হিসেবে সঙ্গীত পরিবেশন শুরু করেন। তিনি ভারত সরকারের পক্ষ থেকে লন্ডন, দুবাই, আবুধাবি, টেক্সাস, সিডনি, মেলবোর্ন-সহ বিভিন্ন দেশে সম্মানিত শিল্পী হিসেবে অংশগ্রহণ করে শ্রোতাকুলের অনুরাগ ভাজন হয়ে ওঠেন।
১৯৯৫ সালে রবীন্দ্রজয়ন্তীতে তিনি ইন্ডিয়ান কাউন্সিল ফর কালচারাল রিলেশনস-এর তত্ত্বাবধানে এবং আবু ধাবি কালচারাল ফাউন্ডেশনের আমন্ত্রণে আবু ধাবি এবং দুবাইতে সঙ্গীত পরিবেশন করেন।
১৯৮১ সালে প্রতিষ্ঠিত বাঙালি সংস্কৃতি সম্মেলন, উত্তর আমেরিকান বাঙালি সম্মেলন এ ১৯৯৬ সালে পরিবেশনার জন্য তাকে আমন্ত্রিত করা হয়। সম্মেলনটি সেই বছর হিউস্টনে অবস্থিত টেগোর সোসাইটি অফ হিউস্টন কর্তৃক আয়োজিত হয়।

 জীবনাবসান 
বয়সজনিত অসুস্থতার কারণে ২০২৫ সালের ৩১শে আগস্ট, ৭৫ বছর বয়সে নিজ বাসভবনে তিনি প্রয়াত হন। তার মৃত্যু পরবর্তীতে স্মৃতিচারণায় অভিনেত্রী চূর্ণী গঙ্গোপাধ্যায় জানান যে সম্ভবত ১৯৯০ সালে কলকাতার রবীন্দ্রসদনে অভিরূপ গুহঠাকুরতার কণ্ঠে ‘তোমার কাছে এ বর মাগি মরণ হতে যেন জাগি গানের সুরে’ শোনার পরেই তিনি তার মাকে অভিরূপ গুহঠাকুরতার কাছে গান শেখার কথা জানান। চূর্ণী গঙ্গোপাধ্যায়ের কথায় অভিরূপ গুহঠাকুরতা, শচীন দেববর্মনের গান অসাধারণ গাইতেন।

 ডিসকোগ্রাফি 
এটি ১৯৯৯ থেকে ২০২২ সালের মধ্যে অভিরূপ গুহঠাকুরতার কিছু অ্যালবাম এবং সিঙ্গেল গানের তালিকা। তালিকায় প্রত্যেকটি রবীন্দ্রসঙ্গীত।
অ্যালবামের নামসাল ছোট অ্যালবাম দিন যায় রে  ২০০২ এ পরবাসে  ২০০৫ নব নব সুরে  ২০০৬ রবীন্দ্রসংগীত দর্শিকা  ২০০৭ উত্তরণ  ২০০৯ নাথ হে  ২০১০ হারায় ক্ষণে-ক্ষণ  ২০১০ নীরব রজনী  ২০১৮ সংকলন আছ হৃদয়-মাঝে  ২০১৩ বারে বারে পেয়েছি  ২০১৮ পথে চলে যেতে যেতে  ২০১৪ সিঙ্গেলস এবং ছোট অ্যালবাম আইল শান্ত সন্ধ্যা  ২০১১ একা রবি ঠাকুর || ২০১৭
|-
| শুনি ওই রুনুঝুনু || ২০২২
|-
| আজি গোধূলিগগনে এই বাদলগগনে || ২০২২
|-
| মেঘ বলেছে যাব যাব''  ২০২২

তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:বাঙালি সঙ্গীতশিল্পী
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:ভারতীয় গায়ক
বিষয়শ্রেণী:২০শ শতাব্দীর ভারতীয় সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:পশ্চিমবঙ্গের সঙ্গীতশিল্পী
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিন্দু সঙ্গীত পরিবেশনকারী
বিষয়শ্রেণী:কলকাতার সঙ্গীতশিল্পী